Vart (etnograafia)

Vart oli eesti vanim viljapeksuriist, koodi eelkäija.

See oli tugev lameda põlvekujulise kõverusega puuvemmal, pikkusega 120–170 cm. Vart koosnes varrest ehk ladvast ja löögiosast ehk tüvikust. Kõverat põlve nimetati kannaks. Valmistati looduslikult kõverast või painutatud puust (harilikult saarest). 

Rukkipeksul kasutati varta 18. ja 19. sajandil lisaks koodile peaaegu kogu Eesti ulatuses. Põhja- ja Lääne-Eestis kasutati ka linakuparde peksul. 20. sajandi algul kasutati varta paiguti veel Lääne-Eestis ja saartel.

 Viited 

 Välislingid 
Vart, Eesti Põllumajandusmuuseum 

Kategooria:Talu tööriistad
Kategooria:Viljakoristus